****

**Årsplan**

**Auglandstjønn barnehage**

**2024-25**

**Alle barn og unge opplever trygghet, tilhørighet og mestring**

Fastsatt av samarbeidsutvalget juni 24

**Innhold**

[Vår barnehage 3](#_Toc158375540)

[Presentasjon av barnehagen 3](#_Toc158375541)

[Ny i barnehagen 3](#_Toc158375542)

[Overganger 3](#_Toc158375543)

[Hva er barnehagens årsplan? 3](#_Toc158375544)

[Felles verdier, retning og fokus – «sterkere sammen for barn og unge» 4](#_Toc158375545)

[Hovedsatsingsområde 4](#_Toc158375546)

[Samarbeid 4](#_Toc158375547)

[Foreldresamarbeid 4](#_Toc158375548)

[Taushetsplikt, opplysningsplikt og politiattest 5](#_Toc158375549)

[Lek og læring i barnehagen 5](#_Toc158375550)

[Demokrati og barns medvirkning og deltakelse 5](#_Toc158375551)

[Omsorg og danning 5](#_Toc158375552)

[Kommunikasjon og språk 6](#_Toc158375553)

[Mangfold, likestilling og gjensidig respekt 6](#_Toc158375554)

[Bærekraftig utvikling 6](#_Toc158375555)

[Livsmestring og helse 6](#_Toc158375556)

[Barns rett til et trygt og godt barnehagemiljø 6](#_Toc158375557)

[Vurdering 7](#_Toc158375558)

[Progresjon 7](#_Toc158375559)

[Plan for arbeidet 7](#_Toc158375560)

# Vår barnehage

Denne årsplanen skal gi et innblikk i hvordan barnehagen vil jobbe i det neste året og hva vi vil ha fokus på i vårt arbeid for at barna skal trives og utvikle seg. Vi jobber etter formålet om at alle barn opplever trygghet, tilhørighet og mestring.

### Presentasjon av barnehagen

Auglandstjønn barnehage
Øvre ringvei 91
4620 Kristiansand

Auglandstjønn barnehage er en fire avdelingsbarnehage som ligger i naturskjønne omgivelser i midtre Vågsbygd.
Barnehagen har 72 barn fordelt på en naturgruppe 3-6 år, en avdeling fra 3- 6 år, og vi har to småbarnsavdelinger i alderen 1-3 år.
Barnehagen sitt nærområde har mange fine turløyper som blir flittig brukt og de eldste barna har faste turer til Bragdøya.



**Kontaktinformasjon**
Enhetsleder for Linerla og Auglandstjønn **Turid von Kirchback:**

Styrer Auglandstjønn barnehage **Lene Homme: 47489922**

**Avdelinger:**
Furunåla (1-3 år): 91529799

Eikenøtta (3-6 år): 90513106

Grankongla (3-6 år): 98287937

Rognebæret (1-3 år): 90511839

**Hjemmeside**: [Auglandstjønn barnehages hjemmeside](https://www.minbarnehage.no/auglandstjonnbhg)

### Ny i barnehagen

Å begynne i barnehagen er en stor overgang for det enkelte barn og oppstarten skal tilpasses til beste for barnets behov. Foreldrene er aktive med i oppstarten som begynner i det barnet får plass. Barnehagen bygger på [felles rutiner utarbeidet for alle barnehager](https://www.kristiansand.kommune.no/globalassets/felles/barnehage-og-skole/skjemaer-for-ansatte-i-barnehager/rutine--oppstart-i-barnehagen-for-de-yngste-barna-1.pdf) og legger til rette for en oppstart som fremmer trygghet og gode relasjoner, og som legger grunnlag for trivsel og utvikling. Slik vil vi motta barnet ditt i barnehagen vår:

**Slik vil vi motta barnet ditt i barnehagen vår:**

Personalet ved Auglandstjønn barnehage er opptatt av å få trygge og tillitsfulle barn.  Kontaktpersonen som er opprettet for hver enkelt familie, har en viktig rolle i forhold til tilvenningen av barna. Vi ønsker også at denne personen skal kunne bidra til at dere som står barnet nærmest, kan føle en ekstra trygghet når dere forlater barnet i barnehagen.

 I august har vi oppstartsamtaler med nye foreldre/foresatte. Da bruker vi språkstanderens “Punkter til oppstartssamtale” og deler ut diverse skjema til utfylling.

**Tilvenning og oppstart i Auglandstjønn barnehage:**

Foreldre/ foresatte blir kontaktet av barnehagen for å komme på besøksdager i løpet av våren, slik at barna kan bli kjent i barnehagen før oppstart i august.

Kristiansandsbarnehagen praktiserer **foreldreaktiv tilvenning**, basert på kunnskap fra nyere forskning, som slår fast at dette er den beste tilnærming til oppstart i barnehage. Dette innebærer at foreldre **må sette av tid til å være med barnet i barnehagen den første uka**. Hvis foreldre ikke har anledning, kan besteforeldre eller andre trygghetspersoner være med. Dersom dette er utfordrende for familien, så ta kontakt med barnehagen der barnet har fått plass, og forklar situasjonen, - vi finner en løsning.

### Overganger

**Overganger innad i barnehagen**

Slik vil vi legge til rette for at barn og foreldre får tid og rom til å bli kjent med barna og personalet når de bytter barnegruppe:

Slik vil vi legge til rette for at barn og foreldre får tid og rom til å bli kjent med barna og personalet når de bytter barnegruppe:

* Småbarnsavdeling gir informasjon om barna som begynner på «stor» avdeling.
* Barn som skal bytte avdeling er jevnlig på besøk på den avdelingen barnet skal begynne på.
* Barna deltar på tur, samlingsstunder og måltider i følge med en kjent voksen i personalgruppen.
* Pedagog fra stor avdeling kan bli med på foreldresamtale på våren (på småbarnsavdeling).

**Overgang barnehage – SFO og skole**

Barn skal ha et sammenhengende læringsløp fra barnehage til SFO og skole. Et samarbeid mellom barnehagen og SFO/ skolen er derfor viktig. Kristiansand kommune har utarbeidet [rutiner for dette samarbeide](https://kristiansand.extend.no/export/nyekristiansand/barnehagegrunnskole/docs/doc_5626/index.html?f)t. Både foreldre og barn deltar i arbeidet for å skape en trygg og god overgang. Barnehagen sender i samråd med foreldre et overføringsskjema til SFO og skole der også barnet har fått bidra med informasjon.

Slik forbereder barnehagen overgangen til SFO og skole for det enkelte barn:

Barn skal ha et sammenhengende læringsløp fra barnehage til SFO og skole. Et samarbeid mellom barnehagen og SFO/ skolen er derfor viktig. Kristiansand kommune har utarbeidet [rutiner for dette samarbeide](https://kristiansand.extend.no/export/nyekristiansand/barnehagegrunnskole/docs/doc_5626/index.html?f)t. Både foreldre og barn deltar i arbeidet for å skape en trygg og god overgang. Barnehagen sender i samråd med foreldre et overføringsskjema til SFO og skole der også barnet har fått bidra med informasjon.

**Slik forbereder barnehagen overgangen til SFO og skole for det enkelte barn:**

* Det siste året i barnehagen har vi førskolegruppe og felles turer på tvers av avdelingene.
* I gruppene jobber vi mye med sosial kompetanse, “Hvem er jeg”, skoleforberedende aktiviteter og selvstendighets læring.
* Vi samarbeider og gir informasjon til skolen om minoritetsspråklige barn og barn med særskilte behov.
* Barna inviteres hver vår til førskoledag på sin skole. Vi går skoleveien sammen. Barna får opplæring i trafikkregler.
* Svømmetrening
* I 2024/2025 har barnehagen to pedagoger som tar videreutdanning innen et prosjekt som kalles SELMA. Barnehageansatte som deltar i SELMA samarbeider for å utvikle en pedagogisk praksis for å fremme sosial og emosjonell utvikling og livsmestring i barnehagen. De fem kjerneområdene i SELMA er hentet fra Rammeplan for barnehagen: samspill, engasjement, livsglede, mestring og anerkjennelse.
* På sommerfest for foreldre og barn i barnehagen markerer avskjeden for skolebarna. Førskolebarna har i tillegg egen avslutningsfest hvor det markeres at de skal slutte i barnehagen og snart begynne på skolen.

Barnehage og skole / SFO skal i samarbeid med foreldre / foresatte legge til rette for at barna kan få en trygg og god overgang fra barnehage til SFO og skole.

Barnehagen skal bidra til at barna kan avslutte barnehagetiden på en god måte og møte skolen med nysgjerrighet og tro på egne evner.

**Kristiansands barnehager har felles overgangsobjekt / aktivitet slik at noe er kjent for alle barn, uavhengig av hvilken barnehage de kommer fra og skole / SFO de kommer til:**

* “Overgangsryggsekken” – inneholder bøker, eventyr, sanger og objekter som de også vil møte i skolen/sfo.
* Matregle: "Ormen den Lange"
* Konstruksjonslek: Kapla-klosser
* Regel-lek: Haien kommer
* Boka «Odd er et egg» av Lisa Aisato.
* Barnehagen og skole / SFO tar i bruk «Book Creator» som digitalt verktøy / overgangsobjekt, innenfor rammen av et leketema som barnehage og skole avtaler.

### Hva er barnehagens årsplan?

Loven sier at alle barnehager skal utarbeide en årsplan. Planen skal vise hvordan barnehagen jobber i tråd med Rammeplanen og lov om barnehager. Alt arbeid i barnehagen skal gjenspeile [barnehagelovens formål, § 1](https://lovdata.no/lov/2005-06-17-64/%C2%A71). Årsplanen har en dobbel funksjon, den skal både være et arbeidsredskap for barnehagepersonalet internt og den skal dokumentere barnehagens valg og begrunnelser for praksis i forhold til samarbeidspartnere og foreldre. Den skal blant annet vise hvordan barnehagen arbeider med omsorg, lek, danning og læring. Her må også progresjon tydeliggjøres. I tillegg skal det utarbeides planer for kortere og lengre tidsrom og for ulike barnegrupper etter behov.

### Felles verdier, retning og fokus – «sterkere sammen for barn og unge»

Vår barnehage er en del av oppvekstsektoren i Kristiansand der vi er felles om et rammeverk som legger føringer for alt arbeid i barnehager, skoler og andre tjenester for barn og familie. Vårt felles rammeverk gir tydelig retning gjennom formålet om at alle barn opplever trygghet, tilhørighet og mestring. <https://www.kristiansand.kommune.no/navigasjon/barnehage-og-skole/strategiplan/>Barnehagen skal ha prosesser rundt alle de fire kvalitetsområdene.



Hele rammeverket finner du [HER!](https://kristiansand.extend.no/export/nyekristiansand/rammeverk/docs/doc_4080/index.html?f)

# Barnehagens hovedsatsingsområde

Barnehagen har på bakgrunn av kartlegging av pedagogisk praksis, prioritert følgende hovedsatsingsområde for neste barnehageår:

**Lek**
Rammeplanen for barnehager sier: “Leken skal ha en sentral plass i barnehagen, og lekens egenverdi skal anerkjennes. Barnehagen skal gi gode vilkår for lek, vennskap og barnas egen kultur. Leken skal være en arena for barnas utvikling og læring, og for sosial og språklig samhandling. Barnehagen skal inspirere til og gi rom for ulike typer lek både ute og inne. Barnehagen skal bidra til at alle barn kan oppleve glede, humor, spenning og engasjement gjennom lek - alene og sammen med andre.”

Vi ønsker å ivareta barns behov for lek. Lek skal ha en sentral plass i barnehagen. Lekens egenverdi skal anerkjennes. De ansatte skal vi gode betingelser for barnas kultur, vennskap og lek. Leken i barnehagen skal være en arena der barna kan utvikle seg og lære. Lek er også viktig for sosial og språklig samhandling. Barnehagen skal være til inspirasjon og gi rom for ulike typer lek både ute og inne. De ansatte skal bidra til at alle barn kan oppleve glede, humor, spenning og engasjement gjennom leken, både alene og sammen med andre.
Leken er den viktigste aktiviteten vi har i barnehagen fordi barn leker for lekens egen del. Lek og læring henger sammen, siden barna søker mening i det de gjør og utrykker seg gjennom leken.

* De ansatte skal gi barna tid til å leke
* De ansatte skal være deltakende og aktive i leken
* De ansatte legger til rette for lekegrupper som er satt sammen på bakgrunn av alder, utvikling og det de er opptatte av «her og nå».
* De ansatte skal være trygge og tilgjengelige voksne i leken
* De ansatte tilrettelegger og beriker leken

 For å forsikre oss om at vi oppnår dette, vil personalet jobbe aktivt med kompetanseheving og erfaringsutveksling.
Målet er kompetente ansatte som er engasjerte, deltakende og støttende i lek.

# Samarbeid

Barnehagen har mange aktuelle samarbeidspartnere, - som barnevern, pedagogisk psykologisk tjeneste (PPT), mobilt team, helsestasjon, skoler, Universitetet i Agder etc. Her kan barnehagen hente hjelp og støtte, eller få innspill til sitt arbeid når det er behov for det.

Helsetjenester som omhandler barn, er nå samlokalisert i [Familiens hus](https://www.kristiansand.kommune.no/navigasjon/helse-velferd-og-omsorg/familiens-hus/)  der man treffer helsesykepleier, familieterapeut, jordmor, fysioterapeuter, barnevernsarbeidere og skolehelsetjenesten. Også barnehagen henvender seg her når det er behov for det. Alle barnehager har fått tildelt en kontakthelsesykepleier som de møter minst to ganger pr. år.

### Foreldresamarbeid

Barnehagen skal samarbeide med foreldrene både individuelt og som gruppe. Foreldrenes medvirkning er nedfelt i barnehageloven. Foreldre skal ha mulighet til innflytelse gjennom Samarbeidsutvalg, foreldreråd, foreldremøter og foreldresamtaler. Oppdragelse er ifølge barnekonvensjonen og barneloven foreldrenes ansvar. Barnehagen skal være et supplement til hjemmet. Det er opprettet et eget [foreldreutvalg for barnehager i Kristiansand](https://www.kristiansand.kommune.no/navigasjon/barnehage-og-skole/barnehage/foreldreutvalg-for-barnehager-i-kristiansand/) i tillegg til [FUB nasjonalt](https://foreldreutvalgene.no/fub/). Dette er et fellesorgan for alle foreldre med barn i barnehagen i Kristiansand kommune.

Samarbeid om hvert enkelt barn skjer i de daglige møtene og i planlagte samtaler. Alle barnehager skal ha et samarbeidsutvalg som er rådgivende, kontaktskapende og samordnende organ for barnehagen og foreldrene. Samarbeidsutvalget fastsetter barnehagens årsplan.

### Taushetsplikt, opplysningsplikt og politiattest

Alle som jobber i barnehagen, er pålagt [taushetsplikt](https://lovdata.no/lov/2005-06-17-64/%C2%A744) og må skrive under på et taushetsløfte i forhold til informasjon som gjelder barn, foreldre og personalet. Alle som jobber i barnehagen, må legge fram politiattest. Barnehagen har en lovpålagt [opplysningsplikt til barnevernet](https://lovdata.no/lov/2005-06-17-64/%C2%A745) som gjelder forhold de blir kjent med der barns helse og utvikling står i fare. Foreldre vil bli umiddelbart informert og involvert i saker som gjelder deres barn, med mindre det dreier seg om vold og overgrep, da har barnehagen plikt til å melde til politiet.

# Lek og læring i barnehagen

Barnehagen skal være et sted hvor barns behov for omsorg og lek blir ivaretatt og barndommens egenverdi anerkjennes. Vi skal bidra til at alle barn får en god barndom preget av trivsel, vennskap og lek. Barna skal oppleve et stimulerende miljø som støtter opp om deres lyst til å leke, utforske og lære å mestre. Dette skal blant annet komme til utrykk i arbeid med **rammeplanens fagområder**. Fagområdene er:

* kommunikasjon, språk og tekst
* kropp, bevegelse, mat og helse
* kunst, kultur og kreativitet
* natur, miljø og teknologi
* etikk, religion og filosofi
* nærmiljø og samfunn
* antall, rom og form

Barnehagen skal bidra til læringsfellesskap der barna skal få bidra i egen og andres læring. Barns lek og medvirkning preger barnehagehverdagen. Når det gjelder lek og læring vil vi dette året spesielt jobbe med:

Lek og læring i barnehagen forgår både ute og inne, analogt og digitalt for å stimulere til et rikt og allsidig læringsmiljø. Slik vil barnehagen benytte digitale verktøy for å berike barnas lek og læring:

Med bruk av digitale verktøy er mulighetene mange. I barnehagen blir verktøyet bla brukt til informasjonssøk, men det blir også lagt til rette for at barna kan utforske, leke, lære og selv skape noe gjennom digitale uttrykksformer. Barna skal bidra til og være produsenter og ikke bare konsumenter med ferdige produkter. Vi bruker IKT for å presentere og synliggjøre hva barna har gjort, deres prosesser og pedagogisk praksis, dvs. at vi skaper utrykk gjennom digitale verktøy.

* Vi vektlegger spesielt rollelek fordi den virker språkfremmende, utvikler fantasi og kreativitet, fremmer vennskap og sosial kompetanse
* Vi er bevisst til stede når barn leker. Dette for å observere og tilrettelegge for utvikling hos barnet. Vi hjelper barn inn i lek, til å komme i gang med lek og støtter barnet underveis i leken
* Ved aktiv voksendeltakelse i lek og aktiviteter kan vi lettere avdekke mobbing og konflikter.
* Vi har barnesamtaler hvor barna kan fortelle hvordan de har det, og hvor konflikter kan bli snakket om og barnet selv forteller hvordan de opplever det som er vanskelig

I rammeplanen står det: «I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre balansen mellom å ivareta egne behov og det å ta hensyn til andres behov» (ref. rammeplanen s 23.)

* Vi har fokus på voksenrollen og den enkeltes ansvar for å skape et godt og inkluderende læringsmiljø
* Gjennom aktiv tilstedeværelse og mye arbeid i små grupper, skal vi jobbe for at ALLE barn opplever at de er inkludert i lek, vennskap og fellesskap
* Vi viderefører arbeidet med språk og jobber aktivt i små grupper.

### Demokrati og barns medvirkning og deltakelse

Vår barnehage skal være et sted som fremmer danning og læring. Barnehagen skal fremme demokrati og være et inkluderende felleskap hvor barna får anledning til å ytre seg, blir hørt og delta.

Barns medvirkning handler først og fremst om en holdning hos de voksne i relasjonen med barn. Barn skal bli møtt som et selvstendig menneske. Uavhengig av alder og forutsetninger skal barn få erfare at deres stemmer blir lyttet til. Vi skal sørge for at barnas erfaringer og synspunkter får innflytelse på det som skjer i barnehagen. Vi har dette året valgt å jobbe med demokrati og medvirkning på denne måten:

I rammeplanen står det i § 3: Barns rett til medvirkning:
Barn i barnehagen har rett til å gi utrykk for sitt syn i barnehagens daglige virksomhet.  Barn skal jevnlig få mulighet til aktiv deltakelse i planlegging og vurdering av barnehagens virksomhet.  Barnets synspunkter skal tillegges vekt i samsvar med dets alder og modenhet.

Barnehagen skal fremme demokrati og være et inkluderende fellesskap der alle får anledning til å ytre seg, bli hørt og delta. Alle barn skal kunne få opplevde demokratisk deltakelse ved å bidra og medvirke til barnehagens innhold, uavhengig av kommunikasjonsevner og språklige ferdigheter (Rammeplanen, s.9).

Barns medvirkning handler først og fremst om en holdning hos de voksne i relasjonen med barn. Barn skal bli møtt som et selvstendig menneske. Uavhengig av alder og forutsetninger skal barn få erfare at deres stemmer blir lyttet til. Vi skal sørge for at barnas erfaringer og synspunkter får innflytelse på det som skjer i barnehagen.

* Barna skal ha mulighet til å medvirke ut fra deres egne forutsetninger. Barnehagen jobber med demokrati og medvirkning på de ulike avdelingene ut ifra alder og forutsetninger.
* På småbarnsavdelingen får barna utrykket sine synspunkter ved bruk av kroppsholdning, mimikk og følelsesmessige uttrykk.
* På avdelingene hvor det er eldre barn, medvirker barna gjennom verbalt- og kroppsspråk. Personalet bekrefter barnas ønsker og behov slik at alle barn blir respektert og ivaretatt.
* På de store avdelingene gjennomfører de barnas råd. Ofte blir det gjennomført avstemninger av ulike aktiviteter, på denne måten sikrer vi at alle barnas stemme blir hørt.

### Omsorg og danning

Barnehagen skal legge til rette for omsorgsfulle relasjoner preget av tillit, nærvær, varhet og trygghet. Barn skal få omsorg av voksne og andre barn, og samtidig øve seg på selv å gi omsorg. De voksne skal veilede barn og hjelpe dem i spenningen mellom sosialisering i gruppen og ivaretakelse av de individuelle behov. Når det gjelder omsorg og danning vil vi dette året spesielt jobbe med at:

* Alle barn opplever trygghet, tilhørighet og trivsel i barnehagen
* Ansatte er lydhør for barnas uttrykk og imøtekommer deres behov for omsorg med sensitivitet.
* Ansatte støtte og oppmuntre barna til å vise omsorg for andre og til selv å kunne ta imot omsorg.
* Alle voksne bidrar til at barna kan utvikle tillit til seg selv og andre.
* De ansatte tilrettelegger for meningsfulle opplevelser og støtte barnas identitetsutvikling og positive selvforståelse
* De ansatte legger merke til, anerkjenner og følge opp barnas perspektiver og handlinger

### Kommunikasjon og språk

Vår barnehage skal være et sted som fremmer barns kommunikasjon og språkutvikling i omgivelser der voksne er bevisst sin rolle som språklige forbilder. Barnehagen arbeider systematisk med å utvikle barnehagens språkmiljø i forhold til språkstandard for barnehagene i Kristiansand. Språkarbeidet inngår blant annet i barnehagens arbeid med fagområdene.

Vår barnehage skal være et sted som fremmer barns kommunikasjon og språkutvikling i omgivelser der voksne er bevisst sin rolle som språklige forbilder. Barnehagen arbeider systematisk med å utvikle barnehagens språkmiljø i forhold til språkstandard for barnehagene i Kristiansand. Språkarbeidet inngår blant annet i barnehagens arbeid med fagområdene. Dette året vil vi spesielt jobbe med:

* I vår barnehage trekker voksne alle barna med i hverdagssamtaler
* Voksne i barnehagen er gode på å stille åpne spørsmål til barna.
* I barnehagen oppfordrer voksne barna til å snakke om det de tenker og føler.
* Personalet tar ansvar for at alle barn blir inkludert.
* Personalet er til stede for barna, har øyekontakt og er imøtekommende i sin kommunikasjon.

Barnehagen bruker Utdanningsdirektoratets språkmiljøkartlegging årlig, og det er innført “Ståstedsanalyse” for barnehagene i Kristiansand kommune. På denne måten kan vi sjekke ut hvor vi er i arbeidet med språkstimulering.  Barnehagen bruker kommunens observasjonsskjema og tar utgangspunkt i dette til foreldersamtaler.

Barnehagen har foreldresamtaler, kartlegging av barnehagens språkmiljø og overgangsskjema fra barnehage til skole (rød- tråd skjema).
Kommunen bruker TRAS som står for “Observasjon av språk i daglig samspill” (Ibsen, 2015) som kartleggingsverktøy av enkeltbarns språkferdigheter. Barnehagens pedagoger kontakter foreldre til flerspråklige og barn som vekker bekymring for godkjennelse til å utføre en TRAS kartlegging.

### Mangfold, likestilling og gjensidig respekt

Vår barnehage skal være et sted som fremmer vennskap og fellesskap. Barna skal oppleve å være en betydningsfull person i felleskapet. Barn og voksne har en absolutt verdi. Barnehagen skal være preget av åpenhet og raushet der mangfold brukes som en ressurs. Barnehagen skal blant annet gjennom fagområdene jobbe med mangfold, likestilling og gjensidig respekt. Dette året vil vi spesielt jobbe med:

* De ansatte gir barna felles erfaringer og synliggjør verdien av fellesskap.
* De ansatte lar barna få høre om og oppleve at det finnes mange ulike måter å tenke, handle og leve på. Vi er alle forskjellige, men like mye verdt. Vi ønsker å skape forståelse for hverandre og det samfunnet vi lever i.
* De ansatte jobber for at alle barn skal føle mestring, og at alle er like mye verdt.
* Vi markerer Uke 6:” En by for alle – inkludering, likestilling og mangfold”, med aktiviteter som fremmer forståelse for kjønn, etnisitet, funksjonsevne, språk, religion, livssyn og sosial status.
* Barnehagen markerer viktige religiøse høytider fra ulike religioner, som er representert i barnegruppa.

### Bærekraftig utvikling

Vår barnehage skal være et sted som fremmer omsorg for verden vi lever i både her og nå og i fremtiden. Barna skal oppleve verdien av å ta vare på seg selv, andre og naturen. Barnehagen skal legge grunnlaget for barns evne til å tenke kritisk, handle etisk og vise solidaritet. Gjennom fagområdene skal barnehagen jobbe med bærekraftig utvikling og dette året vil vi spesielt jobbe med:

**Miljøpedagogiske tiltak:**

* **Kildesortering:** Vi har korrekt markering på avfallsdunkene til kildesorteringen i vår barnehage. Vi sorterer avfall sammen med barna og reflekterer med dem over hva som skjer med avfallet etter det har blitt kastet.
* Vi tilrettelegger for at barna lærer å plukke søppel i barnehagens nærområde og ellers på tur.
* **Gjenbruk:** Vi bruker gjenbruksmateriale i formingsaktiviteter sammen med barna. Ved å vise barna at hverdagslige produkter slik som yoghurt-begre, plastflasker, tomme rengjøringsprodukter, metallembalasjer og så videre, kan omgjøres til kunst, får de en begynnende forståelse for hvilke muligheter som ligger i gjenbruk.
* **Matsvinn:** vi vil inkludere barna i matlagingen, og lære dem om råvarenes opprinnelse, hvordan man bruker dem godt, og hvordan man forebygger matsvinn.
* **Miljøuke:** Hvert år har barnehagen miljøuke (?) hvor målet er å dele av kunnskap og gode erfaringer som kan føre til handling og omstilling av samfunnet.
* Auglandstjønn barnehagen fra 2024 miljøfyrtårn-sertifisert. Stiftelsen Miljøfyrtårn er opptatt av å utvikle en pedagogisk respons på vår tids klima- og naturkrise slik at vi kan bidra til å gi barn og unge kunnskap og handlingskompetanse i møte med de komplekse utfordringene verden står overfor.

. 

### Livsmestring og helse

Vår barnehage skal være et sted som fremmer livsglede, humor, undring og medopplevelser, vi skal legge til rette for at barna blir robuste og trygge, og kjenner tilhørighet til barnehagens sosiale fellesskap.

Barna skal oppleve å mestre sine hverdager og liv, i trygge omgivelser med rom for utforskning og sunne helsevaner. Barnehagen skal jobbe med livsmestring og helse blant annet i møte med rammeplanens fagområder og vil dette året spesielt jobbe med:

* Barna skal oppleve å mestre sine hverdager og liv, i trygge omgivelser med rom for utforskning og sunne helsevaner. Barnehagen skal jobbe med livsmestring og helse blant annet i møte med rammeplanens fagområder.
* Trygge, selvstendige og robuste barn: Vi skal legge til rette for at barna blir robuste, selvstendige og motstandsdyktige gjennom det å oppleve kjærlighet, trivsel og glede i barnehagehverdagen. Barna skal føle seg inkludert i et felleskap og bygge et godt grunnlag for sosial kompetanse.
Robusthet er å kjenne denne styrken sammen med sin begrensning. Grunnmuren for dette arbeidet er en trygghet som barna aldri er i tvil om. Det krever ansvar og nærvær av de voksne. De voksne i barnehagen skal gi barna den støtten, veiledningen og kjærligheten de trenger for å kunne oppleve mestring i eget liv.

### Barns rett til et trygt og godt barnehagemiljø

Et godt leke og læringsmiljø omfatter alle deler av det psykososiale miljøet, som vennskap, inkludering og forebygging av krenkelser, trakassering, vold og mobbing. Barnehagen skal ha nulltoleranse for alle typer krenkelser. De ansatte har aktivitetsplikt, jfr § 41,42 og 43 i barnehageloven, til å følge med, melde fra, undersøke og sette inn tiltak. Kristiansand kommune har utarbeidet en felles [veileder for arbeidet med trygt og godt barnehagemiljø](https://kristiansand.extend.no/export/nyekristiansand/barnehagetrygg/docs/doc_8416/index.html?f).

Slik vil vår barnehage jobbe med å forebygge, avdekke, stoppe, håndtere og følge opp mobbing i tråd med barnekonvensjonen og verdiene i Rammeplanen:

* Alle ansatte kjenner til endringer i barnehageloven, som skal sikre barn et trygt og godt barnehagemiljø.
* Beredskapsplanen vår beskriver hvordan vi skal forebygge og håndtere mobbing.
* Barna deles inn i mindre grupper med faste voksne, slik at det kan skape gode relasjoner mellom barna og de voksne.
* Pedagogisk analyse og kartlegginger sikrer at vi vet hvordan barna har det i vår barnehage.
* Tett og godt samarbeid med foresatte for å sikre barna trygt og godt barnehagemiljø. Vi tar i bruk dialogmodellen.no minimalt en gang pr år på foreldremøter.

**«Kroppen er min»**

* De ansatte i Auglandstjønn barnehage har blitt kurset i og fått opplæring om temaene «vold og seksuelle overgrep», «traumeforståelse og traumebevisst tilnærming i barnehagen» og «kommunikasjon mellom barn og voksne».
* Vi har videre fått opplæring i samtaleverktøyet «Kroppen er min», hvor vi primært kommer til å jobbe innenfor dette temaet med førskolebarna.  Dette er et opplegg som er utarbeidet av Siri Søftestad (Phd) og Inger Lise Andersen (klinisk sosionom) i samarbeid med Læringsverkstedet.
* Opplegget gjennomføres gjennom 4 samlinger, der vi har i fokus på følgende tema:
* Kropp og grenser. Barna skal benevne kroppsdelene (fra øverst til nederst) og de skal lære om ulike typer berøringer (gode, rare og vonde berøringer)
* Hvem bestemmer? Barna skal skjønne at de bestemmer over sin egen kropp og de skal lære respekt for egne og andres grenser.
* Hemmeligheter. Barna skal lære forskjellen på gode og vonde hemmeligheter.
* Si det til noen! Barna skal forså hensikten med å fortelle om vonde hemmeligheter, samt finne trygghetspersoner hjemme og i barnehagen som de kan fortelle det til.
* Rammeplanen for barnehager tydeliggjør at barnehagene skal ha kompetanse på vold og seksuelle overgrep: «Gjennom den daglige og nære kontakten med barna er barnehagen i en sentral posisjon til å kunne observere og motta informasjon om barns omsorgs – og livssituasjon. Personalet skal ha et bevisst forhold til at barn kan være utsatt for omsorgssvikt, vold og seksuelle overgrep, og vite hvordan dette kan forebygges og oppdages».
* Foreldre til involverte barn informeres og tidsplan for evaluering av tiltak settes opp.

### Vurdering

Barnehagen utvikles gjennom jevnlig å vurdere det pedagogiske arbeidet. Ved å reflektere over egen praksis er målet å utvikle kvaliteten på tilbudet til beste for barna. Foreldreundersøkelsen og andre kartlegginger er viktige data for barnehagen i vurderingsarbeidet. Barnehagen har flere metodiske verktøy i vurderingsarbeidet, blant annet brukes pedagogisk analyseverktøy som PA eller SMTTE og ulike metoder for pedagogisk dokumentasjon som for eksempel bilder fra aktiviteter og rutinesituasjoner i hverdagen eller korte praksishistorier. Når barnehagen arbeider med egenvurdering og progresjon kan den pedagogiske dokumentasjonen være et verdifullt utgangspunkt for felles refleksjon og samtaler om arbeidet, som kan danne grunnlag for å utvikle stadig bedre praksis.

ProgresjonBarnehagen skal hver dag legge til rette for at alle barn får varierte leke-, aktivitets- og læringsmuligheter. Progresjon i barnehagen handler om at leken og barnehagens innhold skal være i utvikling, slik at alle barna kan møte nye utfordringer som vekker nysgjerrighet, lærelyst og utforskertrang. I barnehagen skal progresjon knyttes til prosesser som lek og opplevelser, og ikke til læringsmål. I vurderingsarbeidet spør vi oss: Hvordan legger vi til rette for progresjon i vår praksis når det gjelder pedagogisk innhold, arbeidsmåter, leker, materialer og utforming av fysisk miljø? (Rammeplanen, 2017, s.44)

### Plan for arbeidet

I denne årsplanen har vi skissert noen tema og fokusområder innenfor viktige områder i barnehagens tilbud. Med utgangspunkt i disse skal personalet i fellesskap vurdere egen praksis. Dette skal ligge til grunn for videre arbeid, læring og utvikling av et stadig bedre barnehagetilbud.
Slik vil vi jobbe med vurdering og progresjon:

* **Pedagogisk analyse (PA) brukes for å reflektere over arbeidet (planleggingsdagene januar og april)**
* **Foreldreundersøkelse, språkmiljøkartlegging og ståstedsanalyse brukes for å sjekke ut hvordan vi ligger an, og avdekke ting vi må arbeide mer med.**

Personalet planlegger og vurderer praksisen fortløpende på avdelingsmøter.

Vi har personalmøte en gang i måneden, der områdene i årsplanen vurderes og det lages planer for det videre arbeidet. Møtene er ledet av enhetsleder i samarbeid med pedagogiske ledere. Vi har også ukentlig ledermøter som ledes av enhetsleder.

Personalet bruker planleggingsdagen i januar til å sammenfatte årets vurderinger i barnehagens årsplan, før vi lager ny. Samarbeidsutvalget involveres i arbeidet i SU-møte i mai/ juni, og fastsetter årsplan for neste barnehageår. Vi gjør det samme på planleggingsdagen i april.